Държавен вестник, бр. 20, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  20
ПРИЛОЖЕНИЕ 1 
Описание на проекта
Целите на Проекта са: (а) да подобри 
надеждността и качеството на общественото 
водоснабдяване в избраните населени места на 
територията на Проекта; и (б) да подпомогне 
общините да повишат капацитета си за пла­
ниране на инвестиции.
Проектът се състои от следните части: 
Част А: Помощ за изпълнението на проекта
(а)	 Предоставяне на техническа помощ за 
подготовка на дейностите, описани в част В от 
Проекта, състояща се в следното: извършване 
на предпроектни проучвания, актуализиране на 
проекти и планове за управление на околната 
среда, подготовка на тръжна документация и 
дейности по строителния надзор.
(б)	 Предоставяне на консултантски услуги 
за изпълнението на дейностите по Проекта, 
състоящи се в следното: (i) одит; (ii) обуче­
ние на служителите на МРРБ, участващи в 
изпълнението на Проекта; и (iii) разработване 
и изпълнение на комуникационен план за 
поземлените въпроси, свързани с Проекта, в 
съответствие със съществуващия проект на 
комуникационен план, изготвен от МРРБ.
Част Б: Изготвяне на Генерални планове
Изготвяне на четиридесет и осем (48) реги­
онални Генерални плана за системите за водо­
снабдяване и канализация (В и К системите), 
включително четиридесет (40) Генерални плана 
за градове в рамките на шест (6) региона на 
икономическо развитие, както са посочени в 
Оперативното ръководство по проекта (ОРП), 
с цел подпомагане на Заемополучателя чрез 
МРРБ да: (i) определи потребностите от ин­
вестиране в рехабилитация на водоснабдител­
ната мрежа и изграждане на канализационна 
мрежа и пречиствателни станции за отпадни 
води; и (ii) изпълни ангажиментите съгласно 
приложимите директиви на ЕС за водата и за 
отпадъчните води. Генералните планове също 
така ще включват планове за корпоративно 
развитие и всякакви други свързани документи 
и дейности, насърчаващи по-добро предоста­
вяне на услугите и по-голяма ефективност.
Част В: Изграждане и рехабилитация на 
язовири
Осигуряване на строителни работи и стоки 
за: (i) пълното изграждане на язовир „Луда Яна“, 
включително прилежащата пречиствателна 
станция за питейна вода; (ii) пълно изграждане 
на язовир „Пловдивци“, включително прилежа­
щата пречиствателна станция за питейна вода; 
(iii) пълно изграждане на язовир „Нейковци“, 
включително прилежащата пречиствателна 
станция за питейна вода; и (iv) рехабилитация 
на язовир „Студена“.
ПРИЛОЖЕНИЕ 2
Изпълнение на проекта
Раздел I. Условия на изпълнението
А. Институционални условия
1. Заемополучателят чрез МРРБ ще поддържа 
ЗИП през срока на изпълнение на Проекта, 
като му осигури необходимите ресурси и ква­
лифициран и достатъчен персонал в адекватни 
количества така, както се изисква за изпълне­
нието на задълженията му по отношение на 
цялостното управление и изпълнение на Проекта 
по удовлетворителен за Банката начин. ЗИП 
ще бъде част от отдел „В и К“ в МРРБ и ще 
поддържа постоянно ядро от щатни служите­
ли през целия срок на Проекта и при състав 
съгласно ОРП.
2. Заемополучателят чрез МРРБ следва ре­
довно да актуализира ОРП по удовлетворителен 
за Банката начин.
3. Преди стартирането на дейностите по част 
В (i), (ii) и (iv) от Проекта и в съответствие 
със съответната национална нормативна база 
Заемополучателят чрез МРРБ ще предприеме 
следните стъпки за всеки язовир:
(а)	 извършване на пълни предпроектни 
проучвания по начин, удовлетворителен за 
Банката, които да определят разходите и пол­
зите, за да се потвърди жизнеспособността на 
предложените инвестиции в язовира;
(б)	 извършване на пълно проучване на стро­
ителната площадка, за да се прегледа целостта 
на съществуващото строителство и настоящите 
хидрогеоложки особености на терена;
(в)	 актуализиране на Плана за управле­
ние на околната среда (ПУОС) и Оценката 
за въздействие върху околната среда (ОВОС), 
ако е необходимо, въз основа на резултатите 
от предпроектното проучване;
(г)	 получаване на становище „без възраже­
ния“ от Банката за финансирането му въз основа 
на удовлетворителна оценка на икономически­
те, техническите, екологичните, социалните и 
свързаните с безопасността на язовира аспекти, 
основани на съответните политики на Банката;
(д)	 преглед и актуализиране на проектите 
и разходите за установяване на най-жизнеспо­
собната алтернатива.
4. Преди започването на дейностите по 
част В (iii) от Проекта и в съответствие със 
съответната национална нормативна база За­
емополучателят следва да: (i) премести гроби­
щето от площадката на язовир „Нейковци“ по 
удовлетворителен за Банката начин; и (ii) да 
предприеме чрез МРРБ стъпките, посочени в 
раздел I.A.3 (а) до (д) от Договора.
5. Заемополучателят чрез МРРБ следва да 
изготвя и представя на Банката отчети по про­
екта на шестмесечна основа и не по-късно от 
един месец след края на всяко шестмесечие.
6. Заемополучателят чрез МРРБ следва да 
гарантира подходящо отпускане на бюджетни 
средства всяка година за целите на изпълнение 
на Проекта през срока на Проекта.
7. Заемополучателят запазва правото на 
собственост върху язовирите и пречиствател­
ните станции за питейна вода, изграждани по 
Проекта, а след приключването на строител­
ните работи се задължава да учреди право на 
ползване за целите на експлоатацията на името 
на операторите съгласно Закона за водите на 
Заемополучателя. До такава степен горепосо­
чените оператори следва да участват в прегледа 
на Проекта и надзора на строителните работи.